open-index/open-wikipedia-markdown huggingface dataset:
Sten R. Helland

**Sten Reinhart Helland** (født 16. juni 1949) er en norsk politiker (Ap), journalist og historiker. Han var statssekretær ved statsministerens kontor under Thorbjørn Jagland fra 1996 til 1997.

Helland er utdannet historiker med hovedvekt på nyere norsk og internasjonal politisk, sosial og økonomisk samfunnsutvikling. Etter fullført embetseksamen av høyere grad, var Helland forskningsstipendiat ved Universitetet i Trondheim(NTNU) fra 1981 til 1985. Fra 1985 til 1989 var han programsekretær/journalist i NRK radio, blant annet i NRK Dagsnytts politiske redaksjon i Stortinget og i *Her & Nå*.

Fra 1989 til 1991 var Helland seksjonsleder og informasjonsdirektør ved Statens arbeidsmiljøinstitutt. Fra 1991 til 1993 var han rådgiver for Ap i Stortinget, og i perioden 1995 til 1996 var han leder for Arbeiderpartiets sekretariat i Stortinget. Fra 1996 til 1997 var han statssekretær ved statsministerens kontor.

I perioden 1999 til 2000 var Helland administrerende direktør i Burson-Marsteller i Norge. I mars 2000 ble selskapet Helland og Partnere etablert, der Helland først var daglig leder og deretter styreleder. Fra 2004 til 2005 var han viseadministrerende direktør i Energibedriftenes landsforening. I årene 2006-2012 ledet han selskapet Helland Consulting.

Helland er fra 2013 igjen konsentrert om historiefaglige problemstillinger og temaer. Her har han blant annet engasjert seg i debatt om skjønnlitterære forfatteres etterrettelighet og forhold til fakta  i omtale av viktige historiske begivenheter. Helland publiserte i tidsskriftet Vinduet (2015 og 2016) tre større artikler med en historiefaglig kritikk av forfatteren Karl Ove Knausgårds 400 siders essay om Hitler, nazismen og Holocaust, i det 400 sider lange essayet som utgjør midtdelen av bind 6 i romanserien Min Kamp. Helland hevder at Knausgård svikter i både historisk kildekritikk og den bredere historiefortolking. Helland mener at Knausgård gir et forvrengt bilde av Adolf Hitler som en slags uskyldig «mannen i gata» før maktovertakelsen i 1933, at han lefler med nazismens symboler -og at Knausgård grunnleggende har misforstått hvordan Holocaust var et storstilt sentralt koordinert og industrielt massedrap på 6 millioner jøder.

Hellands kritikk av Karl Ove Knausgård utløste debatt i dagspresse og fagtidsskrifter av ulike slag i Norge og flere andre land. Knausgård ga selv svar til Hellands kritikk. Knausgård pekte her først og fremst  på at Helland ikke syntes å forstå forskjellen mellom en skjønnlitterær roman – som hans essay var en del av- og kravene til en akademisk historieavhandling.

## Referanser


## Eksterne lenker
*
Mari-Anne Hoff

**Mari-Anne Hoff** (født 6. februar 1956) er en norsk småbruker og politiker (SV). 

Hun rykket opp fra varaordfører til ordfører i Leka kommune i Trøndelag høsten 2002 etter at ordfører Elisabeth Helmersen flyttet fra kommunen. Hoff ble etterfulgt av Arve Haug fra Senterpartiet etter valget i 2003. Fra 2019 til 2023 var Hoff igjen varaordfører i Leka kommune.

## Referanser
Canadisk barskog

De **canadiske barskoger** er en av økoregionene i den nearktiske økosone. De tilhører bioregionen *Det canadiske skjold*, og de avgrenses mot nord av den canadiske tundra, mot øst av Atlanterhavet, mot syd av de temperert løvskog og blandingsskog og av prærien. Mot sydvest og vest grenser de canadiske skoger opp mot de temperert barskog i det vestlige Canada.

## Biodiversitet
Det nordvestlige Canada er preget av kjølige, korte somre og meget kalde vintre. Det betyr, at det dannes skoger med stedsegrønne nåletrær som de dominerende arter. Plantesamfunnene er noe forskjellige og spenner fra åpne nåleskoger med mange lav-arter til tette skoger med Hvitgran (*Picea glauca*) i store dimensjoner. Her finnes dyresamfunn med en stor variasjon innenfor insekter, padder, fugler og pattedyr.

## Dominerende planter
* Alaska-Pil (*Salix alaxensis*)
* Balsampoppel (*Populus balsamifera*)
* Dvergbjerk (*Betula nana*)
* Hvitgran (*Picea glauca*)
* ''Larix laricina''
* Svartgran (*Picea mariana*)

## Dominerende dyrearter
* Arktisk Jordegern (*Spermophilus parryi*)
* Brun Lemming (*Lemmus trimucronatus*)
* Grizzlybjørn (*Ursus arctos*)
* Jerv (*Gulo gulo*)
* Los (*Lynx lynx*)
* Rein (*Rangifer tarandus*)
* Snehare (*Lepus americanus*)
* Svartbjørn (*Ursus americanus*)
* Ulv (*Canis lupis*)
Rock You Like a Hurricane

**«Rock You Like a Hurricane»** er en sang på *[[Love at First Sting]]* (1984) av Scorpions, som kom ut på singel og har blitt en av bandets mest kjente sanger. Den finnes i liveversjon på *[[World Wide Live]]* (1985). Bandet utga en innspilling med orkester i samarbeid med Berlinfilharmonien under tittelen «Hurricane 2000» på *[[Moment of Glory]]* (2000) og en innspilling i akustisk versjon med tittelen «Hurricane 2001» på *Acoustica* (2001).

Sangen ble skrevet og komponert med den uttalte hensikten å utnytte momentet Scorpions hadde fra *[[Blackout (Scorpions-album)|Blackout]]*, som solgte bra hjulpet av radioslagerne «Can't Live Without You» og «No One Like You». Produsenten Dieter Dierks spilte en rolle ved å stille strenge krav, og avviste flere utkast til en tekst som skulle samsvare med det majestetiske musikalske forelegget fra gitaristen Rudolf Schenker, før bidrag fra trommeslageren Herman Rarebell ga vokalisten Klaus Meine den nødvendige forløsningen.

Singelen nådde 25.-plass på Billboards salgslister, mens albumet, som også inneholdt slageren «Still Loving You» kom inn blant topp 10. Den populærkulturelle statusen har blitt større enn det salgstallene fra 1984 kanskje skulle tilsi. Sangen har vært brukt og referert til i tallrike sammenhenger, deriblant i *Dere skal merke vår hastighet* (2002) av Dave Eggers, hvor teksten er sitert på en pung med penger som er hengt på et esel.

## Referanser
Christian Friedrich Buschmann

**Christian Friedrich Buschmann** var en tysk orgelbygger. Hans livsgjerning var å skape instrumenter som førte til det senere harmonium. 

Han hadde behov for en ren, vedvarende tone til å stemme orgelpipene etter. Pipene han brukte til dette var til å blåse i og så stemme orgelet. Han fant på å sette belg på de ulike pipene. Etter som belgen frembragte lang luftstrøm, var «trekkspillet» et faktum. Det gikk ikke lang tid før framstillingen av belgspill, enraderen, kom i gang, noe som fikk et enormt oppsving.

## Referanser
Elisabeth Helmersen

**Elisabeth Helmersen** (født 11. juni 1958 i Trondheim) er en norsk politiker (Ap). Hun var ordfører i Leka kommune fra 1999 til 2002 og fra 2019 til 2023.

Hun ble født i Trondheim med foreldre fra Hitra og Leka. Foreldrene møttes på tuberkulosehjemmet på Ringvål. Familien flyttet til Leka kort tid etter fødselen, og faren arbeidet som møbelsnekker. Hun er utdannet innen handel- og kontorfag, offentlig organisering og legesekretæryrket, og arbeidet som kontorassistent, fullmektig og legesekretær i Leka kommune frem til 1999.

Hun var ordfører i Leka kommune fra 1999 til 2002, og trakk seg for å tiltre som fylkessekretær i Nord-Trøndelag Arbeiderparti. Helmersen var fylkessekretær inntil 2012, da hun ble politisk rådgiver for statsråd Grete Faremo i Justis- og beredskapsdepartementet. Helmersen har også vært styremedlem i Nord-Trøndelag Arbeiderparti, medlem av Nord-Trøndelag fylkesting 1999–2003 og medlem av Steinkjer kommunestyre 2011–2015.

I 2017 flyttet hun fra Steinkjer og tilbake til Leka. I 2019 ble hun på nytt valgt til ordfører med støtte fra SV og Venstre.

## Referanser
Paul Nedelcovici

**Paul Nedelcovici** (1899–1948) var en rumensk sportsutøver som deltok i de olympiske leker 1924 i Antwerpen.

Nedelcovici vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA. 
  
## OL-medaljer
* 1924  Paris -  Bronse i rugby union  Romania

## Referanser


## Eksterne lenker
*
Ruak

**Ruak** (แม่น้ำรวก) er en grenseelv mellom Thailand og Burma. Den har sine kilder i staten Shan i Burma, og blir grenseelv mellom Thailand og Burma der den møter elven Mae Sai ved Thailands nordligste punkt. Den bukter seg deretter østover til den tømmer seg i Mekong ved Ban Sop Ruak i Tambon Wiang i Amphoe Chiang Saen i provinsen Chiang Rai. Grenseseksjonen av elven er 26.75&nbsp;km lang.
Djupvik

**Djupvik** kan vise til::

## Steder

* Djupvik (Flekkefjord)
* Djupvik (Herøy i Møre og Romsdal)
* Djupvik (Kåfjord)
* Djupvik (Skånland)
* Djupvik (Sørfold)
* Djupvik (Narvik)
* Djupvik (Ballangen)

## Personer
* Morten Aa Djupvik (f. 1975), langrennstrener
* Roger Aa Djupvik (f. 1981), langrennsløper
* Laura Djupvik (f. 1970), forfatter og journalist
* Morten Djupvik (f. 1972), sprangrytter
* Olav Djupvik (f.  1931), tidligere stortingspolitiker for KrF
* Knut Marius Djupvik (f. 1988), sanger

## Annet
*Djupvik kirkestue

## Se også
*Liste over norske etternavn
*Ofotbanen
Landshøvding

**''I [[bibeloversettelse]]r er «landshøvding» brukt om [[bestyrer]]e for provinser i [[Romerriket]]**, en betegnelse som er synonym med guvernør eller stattholder.*

*'Landshøvding*' (svensk *landshövding*) er tittelen på lederen for *länsstyrelsen* i [[Sverige]] og den ansvarlige for administrasjonen av denne. Personer til [[embete]]t blir utnevnt av [[Sveriges regjering|den svenske regjeringen]], og *landshövdingen* er regjeringens øverste representant i [[Sveriges len|len]]et (*länet*, fylket).

Landshøvding tilsvarer omtrent stillingen som [[statsamtmand]] i [[Statsforvaltning#Danmark|statsforvaltningen i Danmark]] og [[statsforvalter]] (før 2021 kalt fylkesmann) i [[Statsforvaltning#Norge|Norge]].

Også [[Finlands len|len i Finland]] (finsk *lääni*) ble styrt av en *landshövding* (*maaherra*) i spissen for en *länsstyrelse* (*lääninhallitus'') fram til 2010. Da ble de statlige, administrative enhetene avløst av andre regionale forvaltningsorganer og embetstittelen forsvant.

## Sveriges landshøvdinger

## Eksterne lenker
* Länsstyrelserna: Oversikt over sittende landshøvdinger og länsråd
Nummer

Et **nummer** kan vise til:

* Tall eller siffer
* Telefonnummer
* Fødselsnummer
* CAS-nummer
* E-nummer
* IMO-nummer
* Et raskt (tilfeldig) samleie
* Nummer (Kortfilm)
Nordlaks

**Nordlaks** er et norsk familieeid havbruksselskap som produserer, videreforedler og selger atlantisk laks med Europa som hovedmarked. Selskapet ble etablert i 1989 av Inge Berg, og eies i dag av gründeren og hans fire barn. Hovedkontoret er lokalisert til Stokmarknes i Vesterålen, sammen med slakteri- og videreforedlingsanlegg.  

Nordlaks er et konsern bestående av en rekke ulike selskaper. Konsernet har virksomhet i 12 kommuner i Nordland og Troms, har over 500 faste ansatte (2022) og omsatte i 2022 for over 3 milliarder kroner. 

I 2017 fikk Nordlaks tilsagn på søknad om sammen 21 utviklingstillatelser til bygging av to ulike havfarmer. Den første stasjonære havfarmen kom til Hadsel i 2020, med det første utsett av fisk på sommeren samme året. Konstruksjonen er 385 meter lang og har kapasitet til å produsere 2 millioner laks opp til slaktevekt på ca 5 kilo. Selskapet driver i hele verdikjeden for havbruk, fra smoltproduksjon, via transport (brønnbåter), oppdrett i tradisjonelle og eksponerte systemer samt slakting og videreforedling. 

Selskapet kontrolleres av Inge Berg, som eier alle A-aksjene og totalt 51,7 prosent av aksjene i holding-selskapet. Øvrige 48,3 prosent eies av Inge Bergs fire barn.

## Referanser


## Eksterne lenker
*Hjemmeside
Say Anything

**Say Anything** er et rockeband fra Los Angeles, California. Bandet ble formet i 2000 av Max Bemis og fire av hans venner. I løpet av to år, selv-utgav de to EP-er, *Junior Varsity* og *In Your Dreams* og albumet *Baseball: An Album by Sayanything*.

I 2003 ble bandet signert til deres første plateselskap, Doghouse Records. Et år senere gav de ut albumet *...Is a Real Boy*. For å støtte albumet fant de nye medlemmer og begynte å turnere, men Bemis sine helseproblemer, som bipolar lidelse og dopavhengighet, gjorde slik at fem medlemmer sluttet i løpet av år 2005.

I 2005 ble de signert til J Records, og etter Bemis sin suksessfulle rehabilitering, gav de ut *...Is a Real Boy* på J Records igjen. 23. oktober 2007 gav de ut sitt tredje album, *In Defense of the Genre*, og i løpet av 2009 kommer de til å gi ut et album med tittelen *Say Anything*.

## Diskografi
### Album
*2001: *Baseball: An Album by Sayanything*
*2004: *...Is a Real Boy*
*2006: Ny utgivelse av *...Is a Real Boy* i tillegg til *...Was a Real Boy* bonus disk
*2007: *In Defense of the Genre*
*2009: *Say Anything*
*2012: Anarchy, My Dear
*2013: *All My Friends Are Enemies: Early Rarities*
*2014: *Hebrews*
*2016: *I Don't Think It Is*

### EP-er
*2000: *Junior Varsity*
*2001: *In Your Dreams*
*2002: *Menorah\Majora*
*2004: *For Sale...*
### Singler
*2006: «Alive With the Glory of Love» fra *...Is a Real Boy*
*2007: «Wow, I Can Get Sexual Too» fra *...Was a Real Boy*
*2007: «Baby Girl, I'm a Blur» fra *In Defense of the Genre*
*2008: «Shiksa (Girlfriend)» fra *In Defense of the Genre*
*2009: «Hate Everyone» fra *Hate Everyone*
*2012: «Say Anything» fra *Say Anything*
*2014: «Hebrews» fra *Hebrews*
*2014: «Judas Decapitation» fra *Hebrews*
*2014: «Six Six Six» fra *Hebrews*
*2016: «Torches Apart»

## Medlemmer
*Max Bemis: vokal, gitar (2000–nåtid) †
*Alex Kent: bassgitar (2000–nåtid) †
*Jake Turner: gitar, vokal (2005–nåtid)
*Parker Case: keyboard, vokal (2005–nåtid)
*Jeff Turner: gitar, vokal
*Coby Linder: trommer (2006–nåtid)

### Tidligere medlemmer
*Evan Span: gitar (2000–2001) †
*Michael Levin: bassgitar (2000–2002) †
*Josh Eichenstein (2000) †
*Dan DeLauro: bassgitar (2003–2005)
*Kevin Seaton: bassgitar, gitar (2004–2005)
*Casper Adams: gitar (2004–2005)
*Andy Jackson: gitar; bare på turné (2005)

† = medlemmene som grunnla bandet

## Eksterne lenker
* 
* 
*
Haiti under Sommer-OL 1924

**Haiti under Sommer-OL 1924**. Elleve sportsutøvere fra Haiti deltok i to sporter under Sommer-OL 1924 i Paris. Haiti kom på delt 23.-plass med en bronsemedalje. OL-troppen besto av sju skyttere og fire friidrettsutøvere.  

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Mongane Serote

**Mongane Wally Serote** (født i 1944 i Sophiatown ved Johannesburg i Sør-Afrika) er forfatter og politiker fra Sør-Afrika. Han ble involvert i kampen mot apartheid-systemet like etter at han var ferdig med videregående skole. 

Diktene han skrev bar ofte preg av politisk aktivisme, utviklingen av en svart identitet, og voldelige bilder av opprør og motstand. Han ble arrestert av apartheid-regjeringen i juni 1969, og tilbrakte ni måneder i fengsel.

Etter å ha sittet i fengsel begynte han å studere i New York, og flyttet deretter til London der han begynte å arbeide innenfor kunst og kultur. 

Hans første diktsamling kom ut i 1972. Siden den gang har han utgitt over 10 diktsamlinger, i tllegg til en rekke noveller og essayer.

## Referanser
Kaiserliche Werften

**Kaiserliche Werften** var statseide skipsverft som bygget og reparerte krigsskip  den prøyssiske marine fra 1871 til 1920.

Det fantes tre Kaiserliche Werften:

* Kaiserliche Werft Danzig
* Kaiserliche Werft Kiel
* Kaiserliche Werft Wilhelmshaven
Stian Remme

**Stian Remme** (født 4. juni 1982 i Fana) er en norsk syklist. 

I 2008 ble han nummer to bak Kurt Asle Arvesen i landeveisrittet under NM, og tok en etappeseier og tredjeplass sammenlagt i Tour des Pyrénées. 

I 2009 vant han siste etappe samt bakketrøyen sammenlagt i Ringerike Grand Prix. Han vant også 1. og 2. etappe samt sammenlagt under Fana sykkelfestival. 

De store resultatene i internasjonale ritt uteble i 2010-sesongen. I 2011 hadde han flere topp3-plasseringer i internasjonale ritt, og vant Birkebeinerrittet. 

I september 2014 annonserte Remme at han ville avslutte karrieren etter endt sesong. Han startet deretter som sportsdirektør i Team Sparebanken Sør.

## Meritter

;2007
:2.-plass sammenlagt, Ronde de l'Oise

;2008
:2 etappe, Tour des Pyrénées
:2.-plass, Norgesmesterskap i landeveissykling
:3.-plass sammenlagt, Tour des Pyrénées

;2009
:Fana Sykkelfestival: sammenlagt
::1. og 2. etappe
:5. etappe, Ringerike Grand Prix
:Klatrekonkurransen, Ringerike Grand Prix
:81.-plass, VM i landeveissykling 2009

;2011
:Birkebeinerrittet
:Klatrekonkurransen, Tour of Norway
:2.-plass sammenlagt, Tour de Alsace
:2.-plass sammenlagt, Mi-Aout-Bretonne (FRA)

;2012

## Referanser


## Eksterne lenker
*
E.T. Mensah

**E.T. Mensah** (1919–1996) var en ghanesisk highlifeartist, trompetist og bandleder. Mensah var en pionér for utviklingen av en swing-jazz inspirert highlife, som ble populær over hele Vest-Afrika på 1950 og 1960-tallet.Mensah blir ofte referert til som "the King of Highlife".

Mensah begynte å spille musikk allerede i barndommen, i 1930, som fløytist i *Accra Orchestra*, et band bestående av skolebarn. Accra Orchestra ble raskt et av de best kjente banda i Ghana før andre verdenskrig. Senere startet han *Accra Rythmic Orchestra*, sammen med broren, Yebuah. Dette bandet spilte på mange danseklubber rundt om i Accra. Highlife ble kallenavnet til sangene spilt av ulike band på disse klubbene. Folk utfor klubbene kalte musikken *highlife*, fordi de ikke hadde høy nok status til å komme inn.

Andre verdenskrig førte mange europeere til Ghana, inkludert musikere med jazzutdanning, noe som hadde innvirkning på den lokale musikkscenen. I 1948 dannet Mensah bandet Tempos, som begynte å spille en ny form for highlife, som kombinerte jazzharmonier med lokale rytmer og gitarspillestil. Bandet ble raskt populært og reiste snart på turne i Vest-Afrika. Bandet fikk snart platekontrakt med plateselskapet Decca og bandet fikk etter hvert tilhengere i Vesten. I 1956 spilte Mensah og Tempos sammen med Louis Armstrong. I løpet av 1960 og 1970-tallet mistet highlife noe av sin popularitet, ettersom kongolesisk rumba gjorde sitt inntog over store deler av Vest-Afrika. Mensah og Tempos fortsatte likevel å spre musikken sin i Ghana, sammen med andre band som Ramblers Dance Band og Uhuru. 

E.T. Mensah døde i juli i 1996 etter lang tids sykdom i sitt hjem i Mamprobi i Accra.

## Referanser


## Kilder
* Ghanaweb.com
* Afropop.org
Gullsteinvollen

**Gullsteinvollen** er en turistforeningshytte i Aure kommune, Møre og Romsdal. Hytten er eid av Kristiansund og Nordmøre Turistforening og er en selvbetjent hytte. Den ble åpnet 10. juni 2006.

## Beliggenhet
Gullsteinvollen ligger i Gullsteinsdalen på øyen Tustna i Aure kommune. Den er andre hytte på turruten fjordruta ved start i Kristiansund. Nærmeste hytter er Trollstua (Tustna) og Imarbu (Ertvågsøya).

Vest for hytten ligger fjellene Knubben og Jørenvågsalen, i øst ligger Skarven som med sine 896 moh er Tustnaøyens høyeste fjell. Fra hytten er det utsikt over havet, Trondheimsleia og øyene i Smøla kommune. 

## Fasiliteter
Det er sengeplasser til 12 personer, i tillegg er det 2 overnattingsplasser i stuen og 12 på 3 hemser.

Hytten er selvbetjent, og er låst med standard DNT-nøkkel.

## Eksterne lenker
* Den Norske Turistforening ''Gullsteinvollen''
* Kristiansund og Nordmøre Turistforening ''Gullsteinvollen''
Riksidrottsförbundet

**Riksidrottsförbundet** (RF) er en paraplyorganisasjon for hele den svenske idrettsbevegelsen, stiftet i 1903 som *Svenska gymnastik- och idrottsföreningarnas riksförbund*.

Riksidrottsförbundets fremste oppgave er å støtte medlemsforbundene og representere idrettsbevegelsen overfor myndighetene og politikere Dette kan eksempelvis være å påvise idrettens positive verdi i kontrast til det negative som av og til får massemedienes oppmerksomhet. RF er også ansvarlig for idrettens strategi innen eksempelvis finansiering, organisasjonsform og kommunikasjon.

I Sverige er det: 
*21 distriktsidrettsforbund (DF)
*68 spesialidrettsforbund (SF)
*omkring 750 spesialdistriktsidrettsforbund (SDF) 
*omkring 22 000 idrettsforeninger

*Idrottonline* er et felles administrasjons- og informasjonsverktøy som eies av Riksidrottsförbundet og som kostnadsfritt står til disposisjon for idrettsforeninger tilknyttet RF.

## Se også
* Sveriges olympiske komité

## Referanser


## Eksterne lenker
* 
* idrott online
Finska Samernas Centralförbund

**Finska Samernas Centralförbund** (nordsamisk: *Suoma Sámiid Guovddášsearvi*, SSG; engelsk: *Saami Association of Finland*, finsk: *Suomen saamelaisten keskusjärjestö*) ble grunnlagt i 1996.  

Årsaken til at dette forbundet ble grunnlagt såpass senere enn tilsvarende organisasjoner i Norge og Sverige, er at det finske sametinget har hatt en annen posisjon enn tilsvarende sameting i Norge og Sverige. Så sent som på samemøtet i Murmansk i 1996, møtte representanter for det finske sametinget side om side med representanter fra norsk og svensk side.
Maria Larssons evige øyeblikk

***Maria Larssons evige øyeblikk*** er en svensk dramafilm fra 2008 i regi av Jan Troell. Hovedrollene spilles av Mikael Persbrandt, Maria Heiskanen og Jesper Christensen.

## Handlingen
Filmen handler om Maria Larsson som i begynnelsen av 1900-tallet vinner et kamera på et lotteri. Med en fyllik til mann og en stadig voksende barneskare tvinges hun samtidig å kjempe for et anstendig familieliv, med kameraet gjemt og glemt. Når hun går for å pantsatte den møter hun den danske fotografen Sebastian Pedersen og hennes liv tar en ny venning.

## Om filmen
Filmen hadde kinopremiere den 24. september 2008, men den hadde forhåndsvisning den 26. juni 2008, under Bergmanveckan på Gotland. Filmen var nominert som en av to filmer, i kategorien Masters i Toronto Film Festival. Noen dager før den svenske premieren ble det klart at filmen er Sveriges Oscarsbidrag. I desember 2008 ble den nominert til en Golden Globe i kategorien beste utenlandske film, men filmen vant ingen pris.

Når nomineringene til Guldbaggen 2009 ble offentliggjort den 30. desember 2008 viste det seg at filmen var nominert i samtlige åtte kategorier den kunne bli nominert i – som er rekord i antall nomineringer. 

Ved Guldbaggegalen den 12. januar 2009 ble den tildelt følgende priser:
*Beste mannlige birolle – Jesper Christensen
*Beste mannlige hovedrolle – Mikael Persbrandt
*Beste kvinnelige hovedrolle – Maria Heiskanen
*Beste komponist – Matti Bye
*Beste film – Produsenten Thomas Stenderup

## Rolleliste
*Maria Heiskanen – Maria Larsson 
*Mikael Persbrandt – Sigfrid Larsson, Marias mann
*Jesper Christensen – Sebastian "Piff Paff Puff" Pedersen
*Callin Öhrvall Delmar – Maja 14&ndash;22 år
*Nellie Almgren – Maja 9&ndash;12 år
*Emil Jensen – Englund
*Ghita Nørby – Frøken Fagerdal 
*Amanda Ooms – Mathilda
*Maria Kulle – Tante Anna
*Antti Reini – Kapteinen
*Birte Heribertson – Tante Tora
*Ann Petrén – Ida
*Claire Wikholm – Farmor Karna
*Karl Linnertorp – Gunnar
*Livia Millhagen
*Yohanna Troell
*Alexander Kathy – Anton Nilson
*Hans Alfredson – Fengselsvakt
*Mikael Odhag – 
*Maria Lundqvist – Frøken Petrén 
*Julia Ragnarsson 
*Max Eskilsson – Sven 14-17 år 
*Emil Dämhagen – Erik Larsson 
*Boel Larsson- Kalles mor
* Lucas Karlsson – Elon 2-år
*Tindra Cederved
*Jonathan Gard – Barn

## Referanser


## Eksterne lenker
*
Albert G. Schmedeman

**Albert George Schmedeman** (født 25. november 1864 i Madison i Wisconsin, død 26. november 1946) var en amerikansk politiker og diplomat. Han var Wisconsins 28. guvernør.

Schmedeman var sønn av Heinrich Schmedeman, en tysker. I 1904 ble han innvalgt i byrådet i Madison og satt der i to perioder. I 1910 stilte han til valg for demokratene i valget til Representantenes hus, men ble slått av John M. Nelson. I 1913 ble han utnevnt til amerikansk minister i Norge, og beholdt stillingen til 1921. I 1920 tok han imot Nobels fredspris (for 1919) på president Woodrow Wilsons vegne. Han planla nå å trekke seg tilbake fra politikken, men ble valgt til borgermester i Madison. Han var borgermester fra 1926 til 1932. I 1932 ble han valgt til Wisconsins guvernør som Philip La Follettes etterfølger. Han satt i embetet i én periode (1933–35) og ble etterfulgt av La Follette.

## Referanser


## Eksterne lenker
* Dictionary of Wisconsin History
Karl Seip

**Karl Seip** (1850–1909) var en norsk teolog, skoleleder og politiker (Venstre). Han var statsråd og sjef for Kirkedepartementet i Gunnar Knudsens første regjering 1908–09.

Han ble cand.theol. i 1873 og var lærer ved botsfengselet 1874–83. Han var sokneprest i Åfjord på Fosen 1883–90, ordfører samme sted 1885–90, sokneprest på Frosta 1890–98 og konstituert skoledirektør i Nidaros bispedømme 1898–1908. 

På Svalbard ble et fjell oppkalt etter ham: Seipfjellet.

## Teologisyn
Karl Seip var påvirket av grundtvigianismen og av Christopher Bruun og hans arbeid for folkevekking og folkeopplysning. Han var med i «mandagsforeningen» hvor han lærte Bjørnstjerne Bjørnson å kjenne og planla at Bjørnson skulle kjøpe gården Aulestad.  Som prest var han interessert i folkehøyskolen og satte i gang en slik skole i Åfjord. I sammenheng med hans interesse for grundtvigianismen  stod hans interesse for sangen. Han utga (først sammen med Elling Holst, senere alene) *En liten visebok for hjemmet*. Denne viseboken kom i et opplag på 425&nbsp;000 eksemplarer, senere under navnet *Seips visebok for hjemmet*

## Referanser


## Eksterne lenker
* 
*
Lyster

**Lyster** kan referere til:

* Flertallsformen av lyst (begjær)
* Lyster (Quebec), kommune i Canada
* Lyster, et tidligere navn på Luster kommune
* Trefork, spyd til fiske
* Lystring, tradisjonelt fiske
Edvard Alme

**Edvard Germanus Johannessen**, kjent under pseudonymet **Edvard Alme** (1848–1922) var en norsk målmann, oversetter og forretningsmann.

Johannesen var født i Bergen, men slekten hans var fra Hafslo i Sogn. Han var med i Vestmannalaget alt fra stiftelsen i 1868, og var formann i laget fra 1879 til 1908. Fra 1879 var han også redaktør for «Fraa By og Bygd». Som forfatter oversatte han verdenslitteratur til nynorsk under pseudonymet «Edvard Alme». Blant oversettelsene var *The Merchant of Venice* av Shakespeare og en rekke Shakespeare-sonetter, *Hermann und Dorothea* av Goethe og dikt av Byron, Schiller og Burns. I 1909 sto han for utgivelsen av Henrik Krohns skrifter. Han bidro også til å få utgitt bøker av nynorskforfattere, foruten at han sto for trykkingen av lærebøker på nynorsk.

Johannessen var gjennom hele livet ansatt som kontorsjef ved firmaet A/S Sundt & Co. i Bergen. Han var gift og hadde fire barn.

## Oversettelser
* *Fyrste Akten or Kaupmannen i Venezia* (1905)
* *Ein flokk Shakespeare-sonnettor* (1918) https://web.archive.org/web/20071025200723/http://www.aasentunet.no/default.asp?menu=1131
* *Byron kvæde* (1920)

## Kilder
* Lavik, Johannes: «Minneord» i *Norsk Aarbok*, 1922.
* Ivar Aasen-tunets nettbibliotek

## Eksterne lenker

*  Edvard Alme i Norsk Oversetterleksikon
Henrik Christian Dahle

**Henrik Christian Dahle** (født 14. april 1839 på Støren, død 2. januar 1914) var en norsk overlærer og forfatter.

Henrik Christian Dahle var sønn av residerende kapellan på Støren, Anders Dahle og Lovise Wilhelmine Kirkgaard. Han flyttet senere til Vanse på Lista, hvor faren var blitt sogneprest, og tok *[[examen artium]]* fra Stavanger skole i 1857.

Etter å ha tatt bergeksamen ble han aspirant ved Kongsberg Sølvverk og deretter gruvebestyrer i Hardanger. På grunn av dårlige tider i gruvebransjen slo han imidlertid om og begynte å studere realfag. I 1872 ble han *[[cand. real.]]* I et par år var han inspektør ved Gjertsens skole i Kristiania, før han i 1876 ble ansatt som overlærer ved Trondhjems Tekniske Læreanstalt, hvor han først og fremst underviste i matematikk. I denne stillingen ble han helt til han tok avskjed i 1912.

Dahle utga et par bøker med historisk emne. I *Røros kobberværk: 1644–1894* (1894) skrev han Røros kobberverks historie, og han skrev en *Historisk oversigt over Trondhjems tekniske forenings 25-aarige virksomhed* (1897). Han var medlem av Klubselskabet Harmonien og av foreningen Utile cum Dulci. I 1877 ble han opptatt som medlem av Videnskabsselskabet i Trondhjem, og var selskapets bibliotekar 1877–97. Han holdt ofte foredrag i Folkeakademiet.

## Verker
* *Røros kobberværk: 1644–1894* (1894)
* *Historisk oversigt over Trondhjems tekniske forenings 25-aarige virksomhed* (1897)

## Kilder
* *Det Kongelige Norske Videnskabers Selskabs Aarsberetning for 1914*, s. 9, 12–13. Trondheim, 1915.
Hasle skole

**Hasle skole** er en grunnskole i Bydel Grünerløkka i Oslo. Skolen har elever fra 1.–7. trinn, og ligger i Hovinveien 48. Skolen ble innviet 19. august 1957

Skoleåret 2019/2020 hadde skolen rundt 550 elever og 60 ansatte.

## Rektorer
* 2021–: Anette Kristiansen Sundsli
* 2012–2021: Maria Tindberg
* 2007–2012: Olav Knutsen (til Sagene skole)
* Unni Eckhardt

## Kjente elever
* Grete Waitz (1953–2011), friidrettsutøver
* Mats Zuccarello (f. 1987), ishockeyspiller
* Ahmed Maged (f.1988), Skuespiller

## Referanser


## Eksterne lenker
* 
*
Murmanskka guovllu Sámesearvi

**Murmanskka guovllu Sámesearvi** (engelsk: *Association of Sámi in the Murmansk Region*, russisk: Общественная организация cаамов Мурманской области), forkortet OOSMO på russisk, er en organisasjon for samer på Kolahalvøya med sitt tyngdepunkt i Lovozero og Revda.

Det er uklart når OOSMO ble grunnlagt. Organisasjonen søkte om medlemskap i Samerådet i 2000, og fikk søknaden innvilget. Grunnleggelsen kom etter flere års strid i Guoládaga Sámi Searvi (GSS), der et av argumentene til var at GSS ikke representerte dagliglivet til majoriteten av samene. Begge sameorganisasjonene fra Russland er et sete i Samerådet.

## Referanser
Dissimilasjon

**Dissimilasjon** (latin *dissimilāre* «gjøre ulik») betegner innenfor fonologien, spesielt innenfor historisk lingvistikk, det forhold at konsonanter eller vokallyder som ligner hverandre blir mindre like. Det motsatte tilfellet, at to lyder blir mer like, kalles assimilasjon.

## Forskjellig slags dissimilasjon
Dissimilasjon kan inndeles etter hvordan de to lydene som er involvert er plassert i forhold til hverandre. Dersom de har kontakt med hverandre, bruker man begrepet *kontaktdissimilasjon*. Dersom de ikke har kontakt med hverandre, bruker man begrepet *fjerndissimilasjon*.

Videre kan dissimilasjon inndeles etter om hvorvidt det er den første eller den siste lyden. Dersom en lyd påvirker en etterfølgende lyd, bruker man begrepet *progressiv* dissimilasjon. Dersom en lyd påvirker en forutgående lyd, bruker man begrepet *regressiv* dissimilasjon.

### Eksempler
* Regressiv fjerndissimilasjon: latin **medio-diēs* («mid-dag», altså «syd») ble til *merīdiēs*. Latin *venēnum* «gift» > italiensk *veleno*. Denne kategorien omfatter Grassmanns lov, det forhold at aspirater i gresk og sanskrit ble dissimilert: **thi-thē-mi* «jeg setter» (med reduplisert prefiks) > gresk *ti-thē-mi* (), **phakhu-* «tykk» > gresk *pakhu-* ().

* Regressiv kontaktdissimilasjon (sjeldent): Endringen fra frikativ til plosiv i en følge av frikativer hører kanskje hjemme her: tysk *sechs* /zeks/ (stavemåten indikerer at /k/ tidligere var frikativ). I en hvilken som helst følge av to sibilanter i sanskrit ble den første en plosiv (ofte utviklet videre): roten *vas-* «kle», futurum *vas-sya-* > *vatsya-*.

* Progressiv fjerndissimilasjon: latin *rārus* «sjelden» > italiensk *rado*. I mellomengelsk ble *-n* i  en hel mengde ord som endte på *-n* med en forutgående apikal konsonant endret til *-m*: *seldom*, *random*, *venom*. Engelsk *marble* er opprinnelig fra latin *marmor*.

* Progressiv kontaktdissimilasjon (sjeldent): latin *hominem* «mann» (akk.) > gammelspansk *omne* > *omre* > spansk *hombre*. Engelsk *chimney* > engelsk dialekt *chimbley*.

## Litteratur
* Endresen, Rolf Theil, Simonsen, Hanne Gram og Sveen, Andreas (2000): *Innføring i lingvistikk*. Oslo: Universitetsforlaget.
Fotbollsgalan

**Fotbollsgalan** arrangeres i Sverige i midten av november hvert år og er en fest for spillere og ledere innen svensk fotball. Fotbollsgalan ble arrangert første gang i 1995, og under arrangementet deles det ut en rekke priser. De fleste priser kan kun tildeles svenske statsborgere. Fotbollsgalan arrangeres når Sveriges fotballsesong mer eller mindre er over. I pausene mellom prisutdelingene underholder en rekke artister.

## Priser
Under Fotbollsgalan deler Aftonbladet og Sveriges fotballforbund ut *[[Guldbollen]]* til årets herrespiller og Sydsvenska Dagbladet *[[Diamantbollen]]* til årets damespiller.

Øvrige priser som vanligvis deles ut:

* årets gjennombrudd – tildeles en spiller som i løpet av året har fått sitt gjennombrudd i Damallsvenskan eller på Sveriges damelandslag i fotball 
* årets nykomling – velges blant de spillere som har debutert i Allsvenskan i løpet av sesongen
* årets målvakt damer
* årets målvakt herrer
* årets forsvarsspiller damer
* årets forsvarsspiller herrer
* årets midtbanespiller damer
* årets midtbanespiller herrer
* årets angriper damer
* årets angriper herrer
* årets trener damer
* årets trener herrer
* årets personlighet 
* årets mål – kandidaterna nomineres av svensk TV 4 og stemmes frem av TV 4s seere
* årets dommer
* årets målkonge
* årets måldronning
* *Fair Play* (Allsvenskan, Superettan och Damallsvenskan) 
* Fotbollskanalens hederspris

## Eksterne lenker
* Fotbollsgalan
Friedrich August Wolf

**Friedrich August Wolf** (født 15. februar 1759 i Hainrode, død 8. august 1824 i Marseille) var en tysk klassisk filolog og historiker.

Wolf er blitt kalt grunnleggeren av den klassiske filologien som vitenskap. Hovedverket hans var *Prolegomena ad Homerum*, hvor han undersøkte tilblivelsen av Homers verker, og stilte seg tvilende til den da rådende oppfatningen om at Homer var forfatter til både *[[Iliaden]]* og *[[Odysseen]]*.

## Referanser
Smaragdkampfisk

**Smaragdkampfisk** er en art i gruppen guramier.
Det er en liten labyrintfisk som finnes i Mekong og Chao Phraya, nord og øst i Thailand.
Smaragdkampfisken er skumredebygger.

## Eksterne lenker
* 
* 
* ''Betta smaragdina'', Smaragdkampfisk - akvaforum.no
Thomas Dennerby

**Thomas Dennerby**, født 13. august 1959 i Enskede, er svensk landslagstrener for Sveriges damelandslag i fotball. Dennerby ble assisterende landslagstrener i januar 2005 og tok over som hovedansvarlig etter Marika Domanski Lyfors i juli samme år.

## Karriere som spiller
Som aktiv spilte Dennerby for Hammarby IF og Spårvägens FF i tillegg til syv U21-landskamper og flere juniorlandskamper.

## Karriere som trener
Som trener har han vunnet Damallsvenskan med Djurgården/Älvsjö i 2003 og 2004, og Allsvenskan en gang, som assisterende trener for Hammarby IF 2001.

## Annet
Dennerby har også jobbet som kriminalinspektør hos Rikskriminalpolisen.

## Referanser


## Eksterne lenker
*
Allenby Chilton

**Allenby Chilton** (født 16. september 1918 i Sunderland, død 15. juni 1996) var en engelsk fotballspiller og trener, mest kjent for sin tid som spiller for Manchester United. 

Chilton startet sin karriere i klubben *Seaham Colliery*. Han skrev under amatørkontrakt med Liverpool sommeren 1938, men gikk i november samme år over til Manchester United. Han debuterte for klubben i september 1939. Som alle andre spiller i hans generasjon, mistet Chilton sine beste spiller-år på grunn av annen verdenskrig. Under krigen tjenestegjorde han i *Durham Light Infantry*, og var med på landgangen i Normandie i juni 1944.

Etter krigen etablerte han seg på Matt Busbys første store lag, og var med på å vinne FA-cupen i 1948 og var en nøkkelspiller i 1951-52-sesongen da United ble ligamestere. Han ble valgt til lagkaptein i 1953-54-sesongen. På ni sesonger gikk han kun glipp av 13 kamper for United og spilte 175 kamper på rad. Tidlig i 1955 ba Chilton om en pause fra førstelags-fotball, men kom aldri tilbake til United. Han spilte totalt 432 kamper for United og scoret tre mål. 

I mars 1955 gikk han over til Grimsby for å bli spillende trener for klubben, men siden dette var så sent i sesongen klarte han ikke å forhindre at Grimsby endte sist, og måtte søke om gjenoptakelse til ligaen. Søknaden ble akseptert og sesongen etter vant Grimsby 3. divisjon Nord som den eneste klubben i historien som har gått direkte fra søknad om gjenoptakelse det ene året og til opprykk året etter.

Chilton fortsatte som trener for Grimsby til april 1959 da han ble ansatt som trener for Wigan. Denne jobben hadde han kun en sesong. Han ble så ansatt av Hartlepool som talentspeider, noe han var i et år før han tok over som klubbens trener for 1962-63 sesongen. Chilton spilte to landskamper for .
Chilton døde 15. juni 1996, 77 år gammel.

## Referanser


## Eksterne lenker
*
Willie Morgan

**William «Willie» Morgan** (født 2. oktober 1944 i Alloa i Clackmannanshire) er en  skotsk tidligere fotballspiller, mest kjent for sin tid hos Manchester United. Han spilte 21 landskamper for  og scoret ett mål.

Morgan startet sin karriere hos Burnley, der han debuterte i 1963. Han spilte 231 kamper for Burnley og scoret 22 mål før han ble kjøpt opp av Manchester United sommeren 1968. Som løpssterk ving passet han utmerket inn i United og ble raskt en favoritt hos supporterene. Han ble i 1973 valgt til lagkaptein for Manchester United. Etter 236 kamper 25 mål for klubben, gikk Morgan i 1975 tilbake til Burnley, der han denne gangen bare spilte 16 kamper før han ble kjøpt opp av Bolton. Her spilte han 154 kamper og scoret ti mål. Han avsluttet karrieren i 1981 med en sesong for Blackpool.

## Referanser


## Eksterne lenker
*
Maurice Setters

**Maurice Edgar Setters** (født 16. desember 1936 i Honiton i Devon, død 22. november 2020) var en britisk fotballspiller og trener. Han er kjent for sin tid som spiller for Manchester United. Han var Uniteds lagkaptein fra 1960 til 1962.

Setters startet sin karriere hos Exeter City FC og West Bromwich Albion FC, før han i 1960 ble kjøpt opp av Manchester United for 30&nbsp;000 pund. Han var med på å vinne FA-cupen i 1963. I 1964, etter 159 ligakamper og 12 ligamål for United, gikk han til Stoke City FC hvor han var til november 1967, da han gikk over til Coventry City FC. Setters la opp som spiller i 1970.

Han ble tidlig på 1970-tallet ansatt som trener for Doncaster Rovers FC, før han i 1977 ble assistenttrener hos Sheffield Wednesday FC der Jack Charlton var hovedtrener. Han ble i 1986 Charltons assistent på s landslag, en jobb han hadde til 1995.

## Referanser


## Eksterne lenker
*
Stan Pearson

**Stanley Clare Pearson** (født 11. januar 1919 i Salford, død 20. februar 1997 i Alderley Edge i Cheshire) var en engelsk fotballspiller og trener, mest kjent fra tiden som spiller for Manchester United. Han var Uniteds lagkaptein sesongen 1953-54, og han spilte åtte landskamper for  og scoret fem mål.

Pearson signerte amatørkontrakt med Manchester United i desember 1935 og ble profesjonell i mai 1937. Som alle andre i hans generasjon, ble karrieren avbrutt av annen verdenskrig. Under krigen tjenestegjorde han i *2nd/4th Lancashires*. 

Etter krigen var han en viktig spiller på Matt Busbys første store lag, og han var med på å vinne FA-cupen i 1948 og ligamesterskapet i 1951-52. På 343 kamper for United scoret han 148 mål, noe som gjør at han er tidenes niende beste målscorer for klubben. I 1954 forlot han Manchester United for å spille for Bury der han scoret 56 mål på 121 ligakamper. Han avsluttet spiller-karrieren med to år for Chester. 

Han la opp i 22. april 1959, 40 år og 101 dager gammel. Han tok da over som trener i Chester, en jobb han hadde til 1961. Etter fotballkarrieren jobbet han som under-postmester i Prestbury i Cheshire. 

## Eksterne lenker
* Biografi på Manchester Uniteds offisielle nettside
* Karrieredetaljer
Stian Vatne

**Stian Fredrik Vatne** (født 10. mai 1974 i Molde) er en norsk tidligere håndballspiller og nå håndballtrener.

## Biografi
Vatne spilte for klubbene Molde HK og Stavanger IF før han startet proffkarrieren i den sveitsiske klubben Kadetten Schaffhausen i 1997. I 2001 gikk han tilbake til norsk håndball og spilte for Stavanger Håndball. I 2002 fortsatte han til Spania der han spilte for Ademar León og Algericas BM før han i 2006 gikk til CAI BM Aragón i Zaragoza. Etter sesongen 2008/2009 gikk han til  Füchse Berlin i tysk Bundesliga. Der spilte han i to sesonger. Han avsluttet karrieren i juni 2011.

Vatne debuterte på det norske landslaget mot Russland 27. mai 1994. Han spilte 66 kamper til 23. september 1998, deretter gikk det nesten ti år til han igjen trakk i landslagstrøya, mot Spania 30. mai 2008. Han spilte totalt 101 landskamper og skåret 128 landslagsmål.

Etter endt proffkarriere flyttet han tilbake til Molde og begynte å jobbe som senior salgskonsulent i Oskar Sylte Mineralvannfabrikk. Fra 2012 er han landslagstrener for guttelandslaget (LM96).

I 2013 mottok Vatne Håndballstatuetten - Norges Håndballforbunds høyeste utmerkelse.

## Meritter
### Internasjonalt
* Vinner av cupvinnercupen med Ademar León 2004/2005
* Finale i EHF-cupen med CAI BM Aragón 2006/2007

### Norge
* Seriesølv med Stavanger IF i 1995/1996
* Seriebronse med Stavanger Håndball 2001/2002
* Cupfinale med Stavanger Håndball 2002

### Sveits
* Sveitsisk cupmester med Kadetten Schaffhausen i 1999
* Seriebronse med Kadetten Schaffhausen 1998/1999
* Seriesølv med Kadetten Schaffhausen 1999/2000

### Spania
* Spansk cupmester med Ademar León i 2002

## Referanser


## Eksterne lenker
* 
* 
* Profil hos handball.no
Betta channoides

***Betta channoides*** er en art i gruppen kampfisker.
Det er en liten gurami som lever i elven Mahakam i Kalimantan Timur i Borneo i Indonesia.
Den blir ca. 5 cm lang.
Den lever i skogselver med brunt, surt vann. Den holder seg stort sett på grunt vann, blant løv eller planterøtter.

Den er en munnruger. Det er hannen som tar seg av eggene.

## Eksterne lenker
* 
* 
* ''Betta channoides'' - akvaforum.no
* ''Betta channoides'' – ibcbettas.org
Hreðavatn

**Hreðavatn** er en innsjø vest på Island. Den ligger  nær hringvegur, den islandske ringveien, mellom Borgarnes og passet i Holtavörtuheiði. I nærheten ligger universitetsfakultetet *[[Bifröst]]*, krateret *[[Grábrók]]* og vulkanen Baula.

Arealet til innsjøen er 1,14 km² og den ligger 56 meter over havet. Den har en lengde på om lag 5 kilometer og største dybde er 20 meter. Innsjøen ligger i et vakkert landskap med lyngheier og små skoger.

## Eksterne lenker
* https://web.archive.org/web/20040529132132/http://www.nat.is/nateng/hredavatn.htm
Alex Bell

**Alexander «Alec» Bell** (født 1882 i Cape Town i Sør-Afrika, død 30. november 1934 i Chorlton-cum-Hardy), også kjent som **Alex Bell** og  **Sandy Bell**, var en sørafrikanskfødt skotsk fotballspiller, mest kjent for sin tid hos Manchester United. Han spilte en landskamp for .

Bell ble født i Cape Town av skotske foreldre, men flyttet som ung tilbake til Skottland hvor han spilte for forskjellige lokale lag i Ayr. Mens han spilte for klubben *Ayr Parkhouse* ble han oppdaget av Manchester Uniteds talentspeider Will Davidson.

United betalte Ayr Parkhouse 700 pund for Bell i januar 1903. Dette skjedde bare et år etter at Newton Heath ble truet med konkurs men ble reddet og skiftet navn til Manchester United, og klubben lå fremdeles i bunnen av 2. divisjon. Opprykket til den øverste divisjonen kom i 1906.

De første to årene i Manchester ble vanskelige for Bell, og han spilte bare elleve kamper som midtbanespiller. Men på grunn av skader ble han satt inn som forsvarsspiller, og han blomstret på den posisjonen. Han ble snart en del av den fryktede forsvarstrioen *Duc-ro-bel*, som besto av ham selv, Dick Duckworth og Charlie Roberts. Han var med på å vinne FA-cupen i 1909 i tillegg til to ligamesterskap, i 1907-08 og i 1910-11.

Etter 10 mål på 306 kamper for United, ble han solgt til Blackburn for 1&nbsp;000 pund i juli 1913. Her spilte han bare elleve kamper før første verdenskrig brøt ut. Etter krigen spilte han en sesong for *Clackmannan* i 1921 før han la opp som spiller og ble med i trenerstaben til Coventry. Hans siste jobb innen fotball var som trener i Manchester City der han var ansatt fra 1924 og til han døde i 1934.

## Referanser


## Eksterne lenker
* 
* Skottland-profil på LondonHearts.com
Dick Duckworth

**Richard Hargreaves «Dick» Duckworth** (født 14. september 1882 i Manchester, død 1965),  var en engelsk fotballspiller som spilte hele sin karriere for Manchester United.

Duckworth gikk gradene i Manchester Uniteds ungdomssystem, og spilte sin første seniorkamp for klubben 19. desember 1903. Han var forsvarsspiller på Manchester Uniteds første store lag, og var med på å vinne FA-cupen i 1909 i tillegg til at han ble ligamester to ganger, i 1907-08 og 1910-11. Sammen med Charlie Roberts og Alec Bell dannet han ligaens beste forsvarsrekke (kalt *Duc-ro-bel*) mellom 1908 og 1911. Duckworth spilte 254 kamper for klubben og scoret elleve mål. 15. november 1915 spilte han sin siste kamp, og la opp på grunn av skader. Duckworth var innehaver av en pub i Edenfield i 1949 og ble da kontaktet da noen hadde funnet vinner-medaljen hans fra FA-cupen i 1909 i et hotell han tidligere hadde eid.

## Referanser
Vågsøya (Tromsø)

**Vågsøya** (lokal uttale: *Våksøya*, IPA: ; nordsamisk: **) er ei øy i Tromsø kommune ca. 50 kilometer nordvest for Tromsø. Øya ligger like øst for Vengsøya, vis-à-vis fiskeværet der, i Vågsøysundet. Øya skjermer også havna på Vengsøya. Øya er fraflytta, men har fortsatt bebyggelse. Samtlige hus er på nord på øya, 

På østsiden av Vågsøya ligger en hvit sandstrand med tilnavnet "kjærlighetsstranda" som i følge et padler-par tilbrakte deler av hvetebrødsdagene sine her.


Fil:Vågsøya, sett fra Vengsøya.jpg|Vågsøya, sett fra Knivsegga-fjellet på Vengsøya  
Fil:Vågsøya fra havna.jpg|Havna på Vengsøya, fjellene på Kvaløya i bakgrunn, Vågsøya i mellom


## Referanser


## Eksterne lenker
* «Padletur rundt Vengsøya»
Gjøssøya (Tromsø)

**Gjøssøya** er ei øy i Tromsø kommune ca. 50 kilometer nordvest for Tromsø. Øya ligger like vest for Vengsøya. Øya er fraflytta, men har fortsatt bebyggelse på eidet som deler øya i to. Øya har gitt navn til Gjøssøysundet mellom Gjøssøya og Vengsøya. Tidligere er Gjøssøya også kjent under de mindre talemålsnære navnene Ljosö og Gisö.

## Eksterne lenker
* Padletur rundt Vengsøya
Nipøya

**Nipøya** ligger i Karlsøy kommune, i Grøtsundet like sør for Finnkroken på Reinøya. Øya tilhørte, med Risøya og den sørlige delen av Reinøya, Tromsø kommune fram til 1. januar 2008. Nipøya er ei lita, lav, skogkledd og ubebodd øy.

## Referanser
Frank Stapleton

**Francis Anthony «Frank» Stapleton** (født 10. juli 1956 i Dublin) er en irsk tidligere fotballspiller og trener. Han er mest kjent for sin tid som spiller for Arsenal og Manchester United. Han har spilt 71 landskamper for  og scoret 20 mål.

Stapleton kom til Arsenal på lærlingekontrakt i 1972 og debuterte for klubben i 1975. Han spilte tre FA-cupfinaler for Arsenal, blant annet finalen i 1979 mot Manchester United der han scoret et av målene. 

Etter 300 kamper og 108 mål for Arsenal, ble han i 1981 kjøpt opp av Manchester United for 900 000 pund. Her ble han straks en av supporterenes favoritter, og var med på å vinne FA-cupen to ganger, i 1983 og 1985. Stapleton ble historisk da han scoret i finalen i 1983 som den første spilleren som har scoret for to forskjellige lag i forskjellige FA-cupfinaler. Han forlot Old Trafford i 1987 etter 365 kamper og 78 mål for klubben.

Han spilte så for Ajax, Derby County, Blackburn, Aldershot, Huddersfield Town, Le Havre AC og Bradford City. Han var også manager for Bradford. I september 2014 ble Ray Wilkins utnevnt til trener for  med Frank Stapleton som assistenttrener.

## Referanser


## Eksterne lenker
*